Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelilaisviranomaiset uskovat Israelin normalisoivan suhteensa -
useiden maiden kanssa tulevina kuukausina.
Liikkeellä olevista huhuista huolimatta-
Israelin kansallinen turvallisuus- neuvonantaja Tzachi Hanegbi -
ei usko USA:n ja Iranin pääsevän sopimukseen.
Centcom-komentaja Michael Kurilla vierailee Israelissa samaan aikaan -
kun IDF harjoittelee monella sektorilla yhtä aikaa käytävää sotilaskampanjaa.
Israel harjoittaa aktiivisesti "kakkosraiteen diplomatiaa", -
jonka tavoitteena on suhteiden normalisointi Saudi-Arabian -
ja muiden, vielä julkistamattomien Lähi-idän ja maailman maiden kanssa.
Israelin pääministeri Netanjahun ja ulkoministeri Cohenin -
on raportoitu keskustelleen tällä viikolla kahdesti puhelimessa -
saudien kruununprinssi Bin Salmanin kanssa.
Keskustelua käytiin Bahrainin välityksellä mahdollisuudesta -
avata suora lentoyhteys Israelin ja Saudi-Arabian välille, -
jotta tuhannet Israelin muslimit pääsisivät matkustamaan Mekkaan -
vuotuiselle pyhiinvaellukselle.
Vaikka puheluista tihkui vain rajoitettua tietoa, -
Jerusalemin ja Riadin yhteydenpito -
on virittänyt uudelleen keskustelun Israelissa ja muualla -
pikaisesta läpimurron mahdollisuudesta.
Aihetta puitiin myös INSS-instituutin -
ja Moshe Dayanin Lähi-idän ja Afrikan tutkimuskeskuksen -
"Saudi-Arabia: Iranin ja Israelin välissä" -konferenssissa.
Entinen Mossad-johtaja ja turvallisuusneuvonantaja Jossi Cohen-
kiinnitti konferenssissa huomiota kysymykseen siitä, -
vaikeuttaako Saudi-Arabian ja Iranin välien normalisoituminen -
Israelin ja Riadin suhteiden lähentymistä.
Onko Iranin ja saudien välisellä sovulla vaikutusta Israeliin?
Sanon ― ja toivon niin ―, ettei sillä ole vaikutusta.
Israelin pitää yrittää asettautua Saudi-Arabian asemaan ja ymmärtää,
ettei tämä asia välttämättä kerro maidemme erkaantumisesta.
He pyytävät meitä ymmärtämään näkökulmaansa, Iranista riippumatta.
Entäpä Ranskan ja Britannian suurlähetystöt Iranissa?
Ovatko nekin Israelin vastaisia?
Alankomaillakin on suurlähetystö Teheranissa, -
mutta eihän sekään liity Israelin ja Saudi-Arabian suhteisiin.
Kahdenvälisellä tasolla tapahtuu asioita, -
joilla ei tarvitse olla vaikutusta Israeliin tässä vaiheessa.
Hiljattain eläköitynyt Mossad-johtaja oli sitä mieltä, että rauhansopimus -
Israelin ja Saudi-Arabian välillä on sekä tarpeellinen että mahdollinen.
Suhteiden normalisointi tai rauhan- sopimus Saudi-Arabian kanssa -
on mahdollinen, joskin totean tämän varovasti, -
koska näkemykseni ei perustu tuoreimpiin tiedustelutietoihin.
Jos neuvottelut hoidetaan kunnolla, USA:n antamalla tuella ja vakuuksilla,-
ja jos myös palestiinalaiskenttä huomioidaan tietyin lausumin, -
jotka eivät edellytä sitoutumista konkreettisiin toimenpiteisiin, -
on oma arvioni siinä tapauksessa, -
että rauhansopimus saudien kanssa on sekä tarpeen että mahdollinen.
Israelin ulkoministeriön kanslia- päällikkö Ronen Levi puolestaan -
alleviivasi kolmea tärkeää osatekijää, joiden on oltava koossa, -
ennen kuin Israel voi normalisoida suhteensa maihin, -
jotka kieltäytyvät avoimista diplomaattisuhteista sen kanssa.
Tärkeimmät osatekijät ovat ajoitus, yhteiset intressit ja suhteet.
Kaikkia näitä osatekijöitä tarvitaan, -
kun ollaan rakentamassa tai elvyttämässä suhteita muihin maihin.
Silloin kun nämä osatekijät ovat yhtä aikaa koossa, on toimittava nopeasti.
Miksi pitää toimia ripeästi?
Jokainen täällä ymmärtänee, millaisessa naapurustossa elämme.
Täällä tulee usein eteen yllätyksiä, jotka tyypillisesti ovat negatiivisia.
Aina on hyvä syy olla toimimatta.
Mutta kun tilaisuus tulee, meidän on tartuttava siihen molemmin käsin -
ja ryhdyttävä tuumasta toimeen.
On löydettävä vahva ja rohkea johtaja, sillä yleensä toisella osapuolella -
on paljon enemmän menetettävää kuin meillä.
Israelin kansallisessa turvallisuus- neuvostossa ja tiedustelutehtävissä -
aiemmin toiminut ulkoministeriön kansliapäällikkö korosti myös, -
että Israelin kanssa suhteiden normalisointia havittelevia maita -
on pitkä liuta.
Monet maat ovat kiinnostuneita -
rakentamaan tai elvyttämään suhteensa Israeliin. Huomasin tämän,
kun eri maiden virkamiehet lähestyivät minua -
eläköidyttyäni turvallisuusneuvostosta, myös viime kuukausien aikana.
Meillä on kontakteja moniin maihin. Kehkeytyykö niistä kaikista jotain?
Siitä en ole varma. Mutta suunta on positiivinen.
Olosuhteet, ajoitus ja yhteiset intressit kypsyvät.
Joidenkin maiden kohdalla avitamme tätä prosessia, -
kun taas osassa kypsyminen tapahtuu ajan myötä.
Levi kertoi tavanneensa -
ensimmäisellä Yhdysvaltain- vierailullaan viime viikolla -
Lähi-idän maiden edustajia suljettujen ovien takana.
Mukana oli myös maita, joilla ei ole ystävällisiä suhteita Israeliin.
Nimiä mainitsematta ulkoministeriön kansliapäällikkö kertoi, -
että uusia rauhansopimuksia saattaa syntyä -
useiden maiden kanssa tulevina kuukausina.
Tein viime viikolla -
ensimmäisen Yhdysvaltain-vierailuni tässä nykyisessä asemassani.
Meillä oli erittäin mielenkiintoisia ja antoisia tapaamisia.
Yhdysvallat on sitoutunut edistämään-
suhteiden normalisointia eri maiden kanssa ympäri maailmaa.
Normalisointi Saudi-Arabian kanssa on erittäin tärkeä askel.
Mutta meidän ei pidä sivuuttaa muita maita, -
joiden kanssa suhteiden normalisointi voi tapahtua -
jopa ennen Saudi-Arabiaa.
Nämä muut maat eivät ole vähemmän tärkeitä.
Kysymys suhteiden normalisoinnista -
otettiin esille myös USA:n ulkoministeriön tiedotustilaisuudessa.
Tiedottaja Matthew Miller kuitenkin väisti kysymyksen, vaikka USA:lla -
on ollut keskeinen rooli Israelin normalisointisopimusten edistäjänä.
Kehotan tiedustelemaan raporteista näiltä kahdelta maalta.
Olemme säännöllisesti yhteydessä näihin maihin, -
mutta en avaa tarkemmin diplomaattisia keskusteluja.
Tuemme toki täysin Israelin integroitumista Lähi-itään -
sekä suhteiden normalisointia Saudi-Arabian kanssa.
Yhdysvallat tiettävästi kosiskelee jälleen Irania -
Omanin toimiessa välittäjänä. USA:n tavoitteena on saada aikaan sopimus,
jolla rajoitettaisiin Iranin ydintoimia pakotehelpotusten vastineeksi.
Amerikkalais- ja eurooppalaislähteiden -
TV7:lle vahvistaman raportin mukaan Valkoisen talon johtavat neuvonantajat
ovat tehostaneet yrityksiään vakuuttaa Iranille, -
että ydinsopimus olisi sen etu. Israelilaisviranomaiset eivät usko -
Yhdysvaltojen uuden diplomaattisen ponnistuksen -
tuottavan välttämättä tulosta.
Tiedottaja Miller sanoi ulkoministeriön tiedotustilaisuudessa viime viikolla, -
että Bidenin hallinto on sitoutunut -
hakemaan diplomaattista ratkaisua Iranin rikastustoiminnan kiihtymiseen.
Näin siitä huolimatta, että siviilikäytön rajat on jo ylitetty.
Emme kommentoi kaikkia huhuja ja väitettyjä keskusteluja. Toistan vain, -
että me pystymme viestimään Iranille, kun Yhdysvaltain edut sitä vaativat.
Uskomme edelleen, että diplomatia on paras keino -
taata todennettavasti ja kestävästi, että Iran ei saa koskaan ydinasetta.
Tämän hallinnon ensisijaisena pyrkimyksenä on taata, -
että Iran ei saa ydinasetta.
Pidämme diplomatiaa parhaana keinona saavuttaa tuo tavoite.
Sopimusneuvottelujen edistymisestä on liikkunut huhuja viime viikkoina.
Israelin turvallisuusneuvonantaja Tzachi Hanegbi -
sanoi kuitenkin Israelin puolustus- voimien radiokanavalla eilen, -
että Israel ei usko Iranin ja USA:n saavuttavan sopimusta.
"Emme usko, että he onnistuvat uudistamaan sopimusta, -
sillä USA vaatii pidempää ja vahvempaa sopimusta."
"Iran ei ole toistaiseksi halukas myöntymään USA:n vaatimukseen, -
koska sille ei koidu asiasta mitään seuraamuksia."
Israelin kansallisen turvallisuus- neuvoston johtaja Hanegbi -
korosti kuitenkin, että ellei Iran taivu USA:n vaatimuksiin, seurauksena on -
sotilasoperaatio, joka päättyy Iranin kannalta vieläkin huonommin.
Turvallisuusneuvonantaja Hanegbi antoi kommenttinsa samalla, -
kun Yhdysvaltain Centcomin komentaja, kenraali Michael Kurilla -
saapui vierailulle Israeliin osana IDF:n yleisesikunnan Luja käsi -harjoitusta.
Kenraali Kurilla ja IDF:n esikunta- päällikkö, kenr.luutn. Herzi Halevi -
muun muassa osallistuivat yhdessä tilannearviointiin -
yleisesikunnan operaatiokeskuksessa. Keskiössä oli IDF:n valmius -
monella sektorilla yhtä aikaa tapahtuvaan sotilaskampanjaan.
Kiitos seurasta.
Jos ohjelmamme ovat siunanneet sinua, harkitsethan lahjoittamista.
Lahjoitusten avulla voimme jatkaa toimintaamme täällä Jerusalemissa.
Kannustan rukoilemaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.